करिब दुई वर्षअघि ग्रामीण पुनः निर्माण तथा पुनस्थापना आयोजनाले एसियाली विकास बैंक र बेलायती सरकारको सहयोगमा ६ करोड रुपैयाँ खर्च गरी सडक निर्माण गरेको थियो ।अहिले यो सडक खाल्डैखाल्डा भएको सुडालका स्थानीयवासी किशोर परियारले बताए । उनले योभन्दा पहिले सडक पिच गर्दा कमसल सामग्री प्रयोग भएका कारण दुई वर्षमै कालोपत्रे भत्किएको बताए । ‘ठेकेदार कम्पनीले सडक बनाउँदा बदमासी गरेका कारण यस्तो समस्या आएको हो,’ उनले भने, ‘त्यतिबेला ठेकेदारले धेरै कमिसन खाएर कम बजेट सडकमा खर्च गरेका थिए ।’
